Meksiko selvisi miesten olympiajalkapallon loppuotteluun - Lontoon olympialaiset - Urheilu - Helsingin Sanomat
Meksiko selvisi miesten olympiajalkapallon loppuotteluun
Wembley. Oribe Peralta auttoi voittomaalillaan Meksikon 3–1-voittoon olympiajalkapallon välierässä Japania vastaan tiistaina. Sillä voitolla Meksiko ylsi miesten jalkapallofinaaliin, jossa se kohtaa joko Brasilian tai Etelä-Korean.
Edelliskerran Meksiko on menestynyt yhtä hyvin olympiajalkapallossa vuonna 1968 kotikisoissaan, kun joukkue hävisi juuri Japanille 0–2 pronssiottelussa.
Tiistaina Japani aloitti maalinteon, kun Yuki Otsu osui 12. minuutilla. Meksion Marco Fabian kuitenkin puski kulmapotkun verkkoon ennen taukoa.
65. minuutilla Peralta teki voittomaalinsa napattuaan pallon japanilaispuolustaja Takahiro Ohgiharalta. Lisäajan loppuhetkillä Javier Cortes teki vielä loppuluvut maalivahti Shuichi Gondan jalkojenvälin läpäisseellä laukauksella.